Steyr M1912 (pistolenn)

KinnigBro orinDoarePistolenn damaotomatekMont en-droTennata dre argilMunisionoù9 × 23 mm Steyr (stumm orin)9 × 19 mm ParabellumProduerienSteyr-MannilcherMare produiñ1912 - bloavezhioù 1920Skouerennoù produetOuzhpenn 300.000Perzhioù teknikelMas (hep kartouchenn)1,2 kgHirder216 mmHirder ar c'hanol128 mmHed-tenn pleustrek50 mTizh mont e-maez ar boledoù375 m/sEndalc'hKarger diabarzh 8 kartouchenn pourvezet gant ul laonenn-gargañStummoù Doppelpistole M1912 ha Repetierpistole M1912/P16 : karger diabarzh 16 kartouchenn pourvezet gant ul laonenn-gargañAdstummoù9 mm Pistole 12 (ö)Doppelpistole M1912Repetierpistole M1912/P16LezennRummad e Bro-C'hallB
Ar Steyr M1912, anvet ivez Steyr-Hahn, zo ur bistolenn damaotomatek ijinet gant an embregerezh Steyr-Mannlicher ha produet gantañ adalek 1912. Arm-dorn standart arme Aostria-Hungaria e voe da vare ar Brezel-bed Kentañ. Kambret e oa da gentañ e 9 × 23 mm Steyr. Goude an Anschluss e 1938 e voe adkambret war-dro 200.000 skouerenn anezhi evit ar c'hartouchennoù 9 mm Parabellum implijet en arme alaman McNAB Chris, Armes à feu Encyclopédie visuelle, L'Imprévu, 2022, p. 78. Anvet e voe an arm Pistole 12 (ö) e nomenkladur ar Wehrmacht.

Ijinet e voe adalek 1908-1909, ha breouet e voe he stumm kentañ e 1911 gant an ÖWG BARRET Marc, Le pistolet Steyr-Hahn Mod. 1912, Cibles n°661, miz Gouere 2025, pp. 38-42. He c'hanol a dro evit morailhañ he c'hulasenn. Diabarzh eo he c'harger 8 kartouchenn : pourveziet eo gant ul laonenn-gargañ. Gellet a ra bezañ implijet he flatinenn e mod un-ober a-drugarez d'he c'hi diavaez.

 Implij ha produiñ 
Etre 250.000 ha 313.000 skouerenn eus ar Steyr M1912 a voe produet etre 1912 ha 1945. Lod anezhe a servijas da bolis Aostria er bloavezhioù 1940 MC COLLUM Ian, RIA: Steyr-Hahn Pistol Variations, Forgotten Weapons, 02/06/2016 (lennet d'an 22/05/2025). Prenet e voe ivez gant armeoù Chile, Roumania ha Bavaria, ha produet e voe un nebeud anezhe evit ar marc'had sivil : 

  : 5000 skouerenn urzhiet evit an arme e 1912.
  : 50.000 skouerenn urzhiet e 1912. Ul lodenn anezhe, ha ne oa ket bet kaset da Roumania c'hoazh, a voe seziset gant Aostria-Hungaria e sizhunvezhioù kentañ ar Brezel-bed Kentañ.
  : urzhiadenn gentañ evit an arme e dibenn 1914. Etre 181.140 ha 202.500 skouerenn a voe produet evit arme ar vro betek 1918. E 1919, etre 18.000 ha 23.000 pistolenn a voe produet evit pourveziañ Republik Aostria alaman nevez-c'hanet.
  : 1000 skouerenn adalek miz Even 1916 ; 9000 skouerenn betek miz Ebrel 1917 ; 6000 skouerenn e 1918.
 War-dro 5500 skouerenn eus ar Steyr M1912 zo bet produet evit ar marc'had sivil e 1913.

 Levrlennadur 
  MÖTZ Jozef, SCHUY Joschi, Vom Ursprung der Selbstladepistole: Repetier- und Selbstladepistolen in Österreich-Ungarn 1884 bis 1918, Mag. Mötz, 2007, 862 p., ISBN 978-3950234206

 Daveennoù 

Rummad:Pistolennoù
Rummad:Armoù Aostria-Hungaria
Rummad:Armoù Aostria
Rummad:Armoù ar Brezel-bed Kentañ
Rummad:Armoù an Eil Brezel-bed